Magister Phylippus curie Senonensis officialis omnibus presentes litteras inspecturis in Domino salutem. Noverint universi quod Petrus Li Paaliers in curia Senonensi constitutus quandam domum que est apud Villam novam domini archiepiscopi cum platea retro eandem domum sita, in perpetuam elemosinam donavit ecclesie Vallis lucentis ; cujusmodi donationem Elysabet filia ipsius Petri que presens erat, laudavit et concessit. Actum anno Gracie M° CC° tercio decimo mense novembre.